procesaur/Wiki.mk huggingface dataset:
Yazoo

Yazoo (македонски: Јазу; позната како Yaz во Северна Америка) ― англиска синт-поп група од Базилдон, составена од поранешниот член на Depeche Mode, Винс Кларк (клавијатури) и Алисон Моје (пејачка). Групата била основана кон крајот на 1981 година откако Кларк се јавил на огласот за основање група кој Моје го објавил во британско музичко списание.
Набрзо дуетот објавил два албума: ''Upstairs at Eric's'' (1982) и ''You and Me Both'' (1983), чие продуцирање било пофалено од критиката, а особено спојот на синтисајзерските мелодии од Кларк со блуз и соул-гласот на Моје.
Yazoo имале успеси на топ-листите низ цел свет, но особено биле популарни во Обединетото Кралство, каде што три од нивните четири синглови се пласирале меѓу првите три места на табелата за синглови во Обединетото Кралство, а двата нивни албуми се пласирале на првите две места на Британската топ-листа за албуми. Нивни најуспешни песни биле: „Don't Go”, „Only You”, „Situation”, „Nobody's Diary” и „Ode to Boy”. На Британските музички награди во 1983 година, групата ја освоила наградата „Британски пробив на годината“, а била номинирана и за „Британска група на годината“.
И покрај успехот, групата се распаднала во мај 1983 година како резултат на неподготвеноста на Кларк да направи повеќе записи под името Yazoo и недостатокот на комуникација помеѓу двата члена.
По распадот, Кларк ја основал групата Erasure, уште едно успешно и подолговечно синт-поп дуо, а Моје започнала многу успешна соло-кариера. Иако групата постоела кратко време, комбинацијата на Yazoo на електронски инструменти со женски глас се наведува дека влијаело врз хаус музичката сцена која се појавила во средината на 1980-тите, како и врз групите: LCD Soundsystem, Hercules and Love Affair, La Roux, Shiny Toy Guns и Blaqk Audio.
Во 2008 година, 25 години по разделбата, Кларк и Моје се смириле и под името Yazoo имале успешна турнеја низ Обединетото Кралство, Европа и Северна Америка како поддршка за реиздавањето на двата студиски албуми од Yazoo и бокс-сет од нивниот материјал насловен како ''In Your Room''. Двојката накратко се обединила во мај 2011 година за да испеат три песни од Yazoo на музички фестивал организиран од нивната издавачка куќа.
1 Дискографија
*''Upstairs at Eric's'' (1982)
*''You and Me Both'' (1983)
Српско-словенечки односи

Србија и Словенија споделуваат долга историја на односи, со формални меѓудржавни врски официјално воспоставени на 9 декември 2000 година по распадот на заедничката југословенска држава. Двете земји и нивните титуларни народи го делат јужнословенското културно и јазично наследство. Србија има амбасада во Љубљана додека Словенија има амбасада во Белград. Од обновувањето на односите, Словенија постојано е меѓу силните поборници за пристапување на Србија во Европската унија.
Србите во Словенија се најголемото етничко малцинство во таа земја.
1 Историја
Пред 1991 година и двете земји биле дел од Југославија. Словенија ја стекнала својата независност по Десетдневната војна.
1.1 Односи од 2000 година
Од август 2001 година, истражување спроведено од словенечката дневна весникa ''Дело'' покажало дека значителен дел од Словенците сè уште го владееле српско-хрватскиот јазик, јазик кој е блиску поврзан со словенечкиот, иако неговата официјална и јавна употреба опаднала по 1991 година. На прашањето за активно познавање на јазикот, 38,5% од Словенците изјавиле дека го владеат хрватскиот или српскиот јазик, што го прави најчесто говорениот странски јазик. За споредба, 21,3% изјавиле дека го владеат англискиот, 15,8% германскиот, а 7,5% италијанскиот.
За време на словенечкото претседавање со Советот на Европската Унија во 2008 година, земјата силно го поддржала продолжувањето на преговорите на ЕУ со Србија, препознавајќи ја критичната улога на Србија во обезбедувањето на регионалната стабилност. Во октомври 2024 година, за време на неговата посета на Љубљана, српскиот министер за надворешни работи, Марко Ѓуриќ, ја изразил поддршката на Србија за можноста словенечки официјален претставник да го заземе местото европски комесар за проширување, наведувајќи го длабокото разбирање на Словенија за регионот и нејзиното постојано поддржување на патот на Србија кон ЕУ. Во декември истата година, Марта Кос била избрана за европски комесар за соседство и проширување.
2 Поврзано
* Надворешни односи на Србија
* Надворешни односи на Словенија
* Пристапување на Србија во Европската Унија
Бродолом

Бродолом — хаварија на брод, при што бродот тоне во морето, океанот или друго водно тело. Ова може да се случи поради бури, судири, насукување на карпи или механички повреди. Некои бродоломи се случуваат во плитки води, додека други тонат длабоко во морето. Човек што доживеал бродолом се нарекува бродоломец или бродоломник.
Во текот на историјата се случувале бродоломи, кои честопати воделе до загуба на животи и вреден товар. Некои познати бродоломи се „Титаник“ (1912) и „Васа“ (1628). Многу останки стануваат подводни археолошки локалитети, откривајќи информации за минатите цивилизации и поморската историја.
Нуркачите и историчарите ги проучуваат бродоломите за да научат за старите бродови, трговските патишта и техниките на пловидба. Некои останки се исто така заштитени како историски места, додека други се истражуваат за барање на богатства.
1 Причини
Бродоломите можат да се случат поради различни случајни и намерни причини. Случајните потонувања често се последица на лош дизајн, неправилно обезбеден товар, навигациски грешки или други човечки грешки, како што се судири со друг брод, крајбрежје или санта мраз. Дополнително, несоодветното одржување, тешките временски услови и пожарите на бродот можат да придонесат за пропаста на бродот.
Бродовите, исто така, можат да бидат намерно потонати за одредени цели. Тие можат да се урнат за да се создадат вештачки гребени, да се уништат во војување, пиратство, бунт или саботажа, или да се користат за стрелечки вежби. Во некои случаи, бродовите се намерно потонати за да се отстранат навигациските опасности или се пренаменуваат како структури на бранобрани за заштита на крајбрежниот појас.
АТП Ротердам 2025

АТП Ротердам 2025 бил тениски турнир на тврда подлога кој се одиграл од 3 до 9 февруари 2025 година во арената Rotterdam Ahoy во Ротердам, Холандија. Турнирот бил дел од АТП серијата 500 во рамките на тениската сезона 2025. Во ова 52-ро издание на турнирот, победници биле Карлос Алкарас во поединечна конкуренција и Симоне Болели и Андреа Вавасори во двојки.
1 Победници
1.1 Поединечно
* Карлос Алкарас го победил Алекс де Минор, 6–4, 3–6, 6–2.
1.2 Двојки
* Симоне Болели / Андреа Вавасори ги победиле Сандер Жије / Јан Желињски, 6–2, 4–6, [10–6].
2 Надвореши врски
*
Tahina spectabilis

''Tahina spectabilis'', палмата тахина, позната и како благословена палма или димака, е вид џиновска палма (фамилија Arecaceae или Palmae) која се наоѓа само во областа Аналилава во северозападен Мадагаскар, каде што нејзиниот ареал е само 4,8 хектари, еден од најекстремните познати примери на ендемизам. Може да порасне до 18 метри во висина и има дланковидни листови широки над 5 метри. Стеблото е дебело до 51 см и е прекриено со видливи лузни од листовите. Едно дрво било откриено кога цветало во 2007 година; првпат било опишано следната година како резултат на фотографии испратени во Кралските ботанички градини Кју во Обединетото Кралство за идентификација. Се смета дека палмата живее до педесет години пред да произведе огромно соцветие до 5,9 метри во висина и ширина, надминато по големина само од ''Corypha spp.'' и од ''Metroxylon salomonense'' и, бидејќи е монокарпична, последователно умира. Соцветието, метлица, се состои од стотици, можеби илјади, троцветни гроздови кои цветаат во три последователни, синхронизирани „кохорти“ или налети на цветање. Најблискиот еквивалентен модел на цветање е кај цветната лоза ''Bougainvillea'' каде што трите цветови цветаат последователно, но не синхронизирано. Се смета дека постојат помалку од сто возрасни единки од овој вид и Меѓународната унија за зачување на природата го оценила како „критично загрозен“.
1 Таксономија
Видот, кој произведува безброј цветови и (по создавање плод) умира, е доволно различен од другите познати палми за да го оправда создавањето на монотипниот род ''Tahina'', кој сега е вклучен со три други рода во племето Chuniophoeniceae; другите членови се пронајдени на Арапскиот полуостров, Тајланд и Кина. Се смета дека постојат помалку од сто единки од овој вид.
2 Опис
Палмата е една од најголемите од 170-те видови палми нативни во Мадагаскар, со стебло до 18 метри високо и листови кои се над 5 метри во дијаметар. ''Tahina spectabilis'' изгледа слично како и другите палми. Меѓутоа, кога ќе процвета, што Џон Дрансфилд од Кралската ботаничка градина Кју проценува дека се појавува по 30 до 50 години, на врвот на стеблото расте големо соцветие која се развива во гранки од стотици цветови. Испуштањето на хранливи материи кое се одвива паралелно со овој настан резултира со смрт на организмот во рок од неколку месеци. Поради тоа палмата уште се нарекува и – ''Самоубиствена палма''.
3 Откритие
Палмата тахина била откриена од францускиот менаџер на плантажа за индиски ореви, Ксавиер Мец, и неговото семејство, кои шетале низ оддалечен северозападен регион на Мадагаскар во 2007 година, кога наишле на цветно дрво и испратиле фотографии до Кралските ботанички градини Кју за идентификација.
Неговото име е изведено од „Tahina“, малгашки збор што значи „да се биде заштитен“ или „благословен“, што е име на Ана-Тахина Мец, ќерката на нејзиниот откривач, додека „spectabilis“ на латински значи спектакуларно.
Потоа била избрана како едно од првите десет откритија на видови во 2008 година од страна на Меѓународниот институт за истражување на видовите.
4 Галерија
Wet Wet Wet

Вет Вет Вет (англ. Wet Wet Wet) ― шкотска софт-рок група основана во 1982 година. Имале многу хитови на топ-листите низ цел свет во 1980-тите и 1990-тите. Нивна најпозната песна била преработката на хитот од The Troggs од 1960-тите „Love Is All Around“, објавена во 1994 година и која била искористена за саундтракот од филмот ''Четири свадби и погреб''. Песната забележала меѓународен успех и поминала 15 недели на врвот на Британската топ-листа за синглови. Групата денес се состои од основачкиот член Греам Кларк (бас-гитара, пејач) и главниот пејач Кевин Сим, кој го заменил основачкиот член Марти Пелоу во 2018 година, откако тој ја напуштил групата во 2017 година. Грем Дафин (главна гитара, пејач) исто така ја придружува групата на нивните турнеи од 1983 година. Групата била прогласена за „Најдобар британски дебитант“ на Британските музички награди во 1988 година.
1 Награди и номинации
Награда, Година, Номинирани, Категорија, Исход,
Британски музички награди, 1988, Групата, Најдобар британски дебитант,
1989, Најдобра британска група,
1993, "Goodnight Girl", Британски сингл на годината,
1995, „Love Is All Around",
Награда „Ајвор Новело“, 1993, "Goodnight Girl", Најпродавана песна,
2 Дискографија
*''Popped In Souled Out'' (1987)
*''Holding Back the River'' (1989)
*''High on the Happy Side / Cloak & Dagger'' (1992)
*''Picture This'' (1995)
*''10'' (1997)
*''Timeless'' (2007)
*''The Journey'' (2021)
SoundCloud

SoundCloud е онлајн платформа за дистрибуција на дигитални аудио информации (на пр. музика) со седиште во Берлин, Германија. Веб-страницата нуди можност за бесплатно користење и купување на платена претплата
1 Историја
Работата на проектот SoundCloud започна во 2006 година во Стокхолм, но компанијата беше регистрирана во Берлин во август 2007 година. SoundCloud е основан од инженерот за звук Алекс Љунг и музичарот Ерик Валфорс. Веб-страницата на проектот беше официјално лансирана во октомври 2008 година.
За неколку месеци од неговото создавање, проектот успеа да го предизвика тогаш доминантниот Мајспејс како платформа за дистрибуција на музика, овозможувајќи побрза интеракција помеѓу музичарите и нивните обожаватели. Според експертите, брзиот раст на услугата беше обезбеден со раното внимание од етикетите и популарните музичари.
Првично, беше планирано да се создаде страница што ќе им овозможи на музичарите да разменуваат песни едни со други, но проектот подоцна беше трансформиран во полноправен канал за дистрибуција на музика.
2 Наводи
# Статии на други јазици на Википедија
Бегуњшчица

Бегуњшчица — гребена планина во Караванките. Се издига од западната планина Смокуч до Света Ана на неговата источна страна. Планината има три главни врвови, највисокиот е Велики Врх, 2,060 м. Западниот Средњи Врх е малку понизок, а најнизок е врвот Бегуњска 1,997 м. Нејзините јужни падини се издигнуваат над долината Драга. Изкачувањето на планината е релативно лесно и можно е цела година. Во зима и рана пролет условите се поволни за скијање.
1 Почетни точки
* 4 и пол часа од Бегуње (616 м), преку превојот Превал и планината Бегуње Вртача.
* 3½ – 4 часа од Подљубељ, преку превојот Превал и планината Бегуње Вртача.
* 2½ часа од Ложата Зеленица (1,536 м) и преку Словенечката планинарска патека .
* 1 час од Ложата Роблек во Бегуњшчица (1,667 м), преку Словенечката планинарска патека.
2 Панорамски поглед
Од врвот се пружа прекрасен панорамски поглед. На запад се гледа Бохињ со езерото Бледско и Триглав. На север се гледа групата Мартуљек со Шкрлатица, Стол, Вртача и Кошута. На источната страна се наоѓаат Камичко-савињски Алпи со истакнатиот Сторжич, а на југ се гледа Љубљанската котлина.
3 Манганова руда
Бегуњшчица некогаш била важна рударска област за манганова руда во Словенија. Овие рудници придонеле за 79% од сите словенечки руди на манган преработени во железарницата во Јесенице. Тие биле користени во 1872 година од инженерот Ламберт фон Панц за да се направи фероманган, легура на манган и железо, во висока печка, со значително поголема содржина на манган отколку што било претходно можно (37% наместо претходните 12%). Ова го добило признанието на Крањската индустриска компанија со 22 меѓународни признанија, вклучувајќи златна медала на Светската изложба во Виена 1873 година и награда на стогодишната изложба во Пенсилванија во 1876 година. Мангановата руда била ископана во Бегуњшчица до 1915 година. Вкупно 130.000 метрички тони биле извадени, со просечен садржин на манган од 30%.
Ледник Скута

Ледникот Скута (словенечки: ''Ledenik pod Skuto''), се наоѓа под планината Скута во Камничко-савињаските Алпи во Словенија е најјугоисточниот ледник на Алпите.
1 Географија
Ледникот Скута имал површина од 2,8 хектари во 1950 година и 1.7 хектари во 2013 година. Со најниска точка на височина од 2.020 метри надморска височина, тој е еден од ледниците со најниска надморска височина во Алпите.
Ледникот Триглав е вториот преостанат ледник во Словенија со надморска височина од 2500 м.
2 Ледникот Скута во фигури
* Површина: 1,7 хектари (од 2007 година)* Височина: 2,020 - 2,120 м* Просечна дебелина на мраз: 7 м (од септември 2006 година)* Максимална дебелина на мраз: 12 м(од септември 2006 година)* Волумен: 80,000 м<sup>3</sup> (од септември 2006 година)
Бродоградилиште

Бродоградилиште — место или претпријатие за изградба/поправка на бродови и други пловила.
Земјите со големи бродоградежни индустрии вклучуваат Австралија, Бразил, Кина, Хрватска, Данска, Финска, Франција, Германија, Индија, Ирска, Италија, Јапонија, Холандија, Норвешка, Филипини, Полска, Романија, Русија, Сингапур, Јужна Кореја, Шведска, Тајван, Турција, Виетнам, Украина, САД. Во Европа, бродоградбата е поделена меѓу бројни помали фирми, додека во Азија индустријата е сосредоточена кај неколку големи фирми. Многу поморски бродови се изградени или одржувани во бродоградилишта во сопственост или управувани од националната влада или морнарица.
Бродоградилиштата се изградени во близина на море или приливни реки за да им овозможат лесен пристап на нивните бродови. Обединетото Кралство, на пример, има бродоградилишта на многу од своите реки.
1 Историја
Најстарата градба што можеби била бродоградилиште била изградена околу 2400 г. пр. н. е. од цивилизацијата на долината Инд во Лотал, древен пристаништен град во денешен Гуџарат, Индија. Бродоградилиштето на Лотал било поврзано со стара патека на реката Сабармати и било дел од трговскиот пат помеѓу градовите Харапа во Синд и регионот Саураштра. Во тоа време, делови од денешниот округ Кач биле поврзани со Арапското Море, поддржувајќи ја поморската трговија.
Прекуокеански брод

Прекуокеански брод — брод, обично патнички, кој патува за испорака на трговски товар или патници од појдовното пристаниште до назначеното пристаниште според однапред објавен распоред. Прекуокеанскиот брод се разликува од бродот за крстарење по обликот и силата на трупот, подобрата пловност, зголемената моќност на моторот и поголемата брзина. Прекуокеанските бродови мораат да имаат попространи прегради за превоз на багаж, како и посебни прегради за превоз на домашни миленичиња.
За разлика од траектите, кои покриваат релативно кратки растојанија, прекуокеанските бродови на трговската и патничката флота пловат на значително подолги морски растојанија, често дури и меѓу континентите. Пред појавата на меѓуконтиненталната воздушна комуникација, прекуокеанските бродови им го обезбедувале на поединците најбрзиот и најбезбедниот начин да ги преминат океаните и биле неопходни за океански превоз.
1 Преглед
Прекуокеанските бродови биле главното средство за меѓуконтинентално патување повеќе од еден век, од средината на XIX век до преземањето на патнички авиони во текот на 1960-тите. Покрај патниците, прекуокеанските бродови превезувале и пошта и товар. Бродовите под договор со Британската кралска пошта го носеле префиксот RMS (''Royal Mail Ship'' — кралски поштенски брод). Прекуокеанските бродови се користеле и за превоз на злато и други високовредни товари.
Најпрометната маршрута за прекуокеанските бродови била северноатлантската, со линии меѓу Европа и Северна Америка, каде што пловеле најбрзите, најголемите и најсовремените бродови. Иако изразот „прекуокеански брод“ најчесто се однесува на еден од познатите „суперлајнери“, повеќето такви бродови биле со средна големина, за заеднички превоз на патници и товар меѓу земјите и меѓу колониите и матичната земја во епохата пред патничките авиони. Таквите маршрути вклучувале линии од Европа до африканските и азиските колонии, од Европа до Јужна Америка и емигрантскиот сообраќај од Европа до Северна Америка од крајот на XIX век до 1920-тите, и до Канада и Австралија по Втората светска војна.
Анантасана

Анантасана (|अनन्तासन), Заспаната поза на Вишну или Поза на каучот на Вишну, Вечна поза или подигање на нозете со лежечка страна претставува асана во модерната јога како вежба.
1 Етимологија и потекло
Потеклото на името е од санскритските зборови ''ананта'' (अनन्त) што значат „без крај“ или „бесконечниот“, и се однесува на илјадаглавата змија Шеша на која Вишну почива на дното на исконскиот океан, и асана (आसन што значи „држење“ или „седиште“.
Една поинаква лежечка поза е наречена Анантасана е опишана и илустрирана во ''Сритатваниди'' од 19 век. Модерната поза е опишана во ''Светлината на јогата'' од 1966 година.
2 Опис
Анантасана започнува од лежечка положба, при што главата е потпрена на едната рака, а надлактицата од таа страна останува на тлото. Другата рака и нога се подигнати вертикално, додека прстите го фаќаат палецот на кренатото стапало. Потпорната рака, телото и потколеницата се порамнети во права линија.
3 Поврзано
* Список на асани
Квакеја

Квакеја, познат и како Пакеа, или Какеја, е островче кое се наоѓа источно од Вануа Лава, дел од Бенксовите Острови, Вануату . Островчето има население од 8 луѓе.
1 Географија
Островот Квакеја има монсунска клима. Просечната дневна температура е 26 степени °C. Најтопол месец е март со дневни просечни температури од 27,5 °C, а најстуден месец е август со дневни просечни температури од 22,8 °C. Просечните годишни врнежи се 240,67 милиметри.
Каналот што тече помеѓу Квакеја и Вануа Лава е познат како канал Дадли. Островот Навила се наоѓа на 100 метри источно од Квакеја.
2 Историја
Островот некогаш бил населен од мигранти од блиската Мота .
Покрај тоа, антропологот Роберт Кодрингтон зборувал за претходна миграција на Полинезијците од Тонга некаде во првата половина на 19 век, околу 50 години пред да ја напише својата работа за меланезиските јазици во 1885 година. Меѓутоа, тие биле принудени да заминат по серија расправии со домородните Меланезијци и кога се обиделе да се вратат една година подоцна, биле нападнати и избркани.
Островот сега е во сопственост на семејството Кер, кое го обнови закупот со традиционалните сопственици чувари во 2008 година. Островот е развиен во приватно островско одморалиште за туризам .
Структурата на моќта во Битола

''Структурата на моќта во Битола'' – книга за моќта како општествена појава и моќниците во Битола напишана од Пеце Цветановски. Книгата била издадена во 2024 година, од издавачката куќа „Восток“ од Битола.
1 Опис
Книгата се состои во три дела, од кои првиот е посветен на современите истражувања и значења на поимот моќ во областите на филозофијата, социологијата, политикологијата и економската наука и е наменет пред сè за студентите на општествените науки.
Вториот дел на книгата е разработка на репутацискиот модел во истражувањето на донесувањето на одлуки во месна заедница, истражување какво што во Атланта, Џорџија (САД) во 50-тите години од 20 век спровел американскиот социолог Флојд Хантер. Во Битола како месна заедница, за разлика од Атланта, политиката сè уште преовладува во сферата на одлучувањето, со тенденција економските моќници полека да се осамостојуваат во однос на политичките партии. Тоа е суштински различно од она што се случувало во Атланта, каде преовладувале економските моќници, а политичарите во најголем дел ги застапувале и остварувале нивните интереси.
Во третиот дел, даден е преглед нa моќните поединци во Битола, определени со методолошката постапка репутациски метод. Поширокиот список со 159 градски моќници е сведен на 40, односно на 44 најчесто посочувани моќници во градот. Токму овј список на најмоќни битолчани е прилично хомогена. Односно дури 33 (27 + 3 + 3) од нив се од приватниот, т.е. стопанскиот сектор додека само 7 (4+3) од јавниот сектор, а меѓу овие 7 тројца се вклучени во списокот на најмоќни не толку поради нивните функции во јавниот сектор колку поради тоа што на својата глава носат истовремено и капа на приватни бизнисмени. Значи реално само четворица меѓу 40-те најмоќни битолчани се од јавниот сектор – конкретно политичкиот сектор. Во оваа категорија нема лица од областите образование, спорт, култура, уметност и естрада. Значи, битолската моќничка елита е составена од неколкумина политичари и многумина стопанственици и тоа главно од областите трговија, угостителство и градежништво.
Баласана

Баласана (санскрит: बालासन) или детска поза, — клекната асана во современите јога вежби. Баласана е спротивна (контра) асана за различни асани и обично се практикува пред и после сирсасана.
1 Етимологија и потекло
Името доаѓа од санскритските зборови बाल ''бала'', „дете“ и आसन ''асана'', „држење“ или „седиште“. Баласана не била опишана се до 20 век; одредена слична поза се појавува во ''Примарната гимнастика'' на Нилс Бук од 1924 година. Ананда баласаната е илустрирана како кандукасана (поза во форма на топка) во ''Сритатваниди'' од 19 век.
2 Опис
Од клекната положба, спуштете го челото на подот и опуштете ги рацете покрај телото, со дланките свртени нагоре.
3 Варијации
Доколку е потребно, и во тек на бременост, колената можат да бидат раширени. Рацете можат да бидат испружени напред пред главата. Ако се појави непријатност во вратот и рамената, може да се стави ќебе свиткано во ролна на задниот дел од потколениците и челото да се потпре на подлактиците.
Утана шишосана или „Проширена кучешка поза“ се изведува со истегнување нанапред од позиција на сите четири екстремитети, додека подлактиците и челото не допрат до подот, а бутовите останат во вертикална положба. Оваа асана претставува премин позиција помеѓу баласана и адо мука шванасана (Надолна кучешка поза).
Парсва баласана (санскрит: बालासन, позната како „Странична детска поза“), а понекогаш наречена суцирандрасана (सुचिरंध्रासन), што значи „Окото на иглата поза“ или „Поза на игла со нишка“, се изведува со поставување на главата и стапалата како во баласана, колената се свиткани, колковите подигнати и едно рамо останува на подот. Едната рака е испружена пред лицето, формирајќи прав агол со телото и допирајќи го подот. Другата рака може да биде испружена нанапред над главата, свиткана зад грбот или подигната вертикално во воздух.
4 Слични пози
Шасангасана (शसांगासन) или „Зајачка поза“, практикувана во Бикрам јогата, се изведува со опашната коска нагоре, додека бутовите не се исправат и главата и рацете се насочени назад кон стапалата, создавајќи интензивно виткање на 'рбетот.
5 Поврзано
* Список на асани
Прекмурска гибаница

Прекмурска гибаница — десерт од словенечка кујна. Името го има добиено по словенечката покраина Прекмурје, која се наоѓа во североисточна Словенија, кон Унгарија. Гибаница е слатко и многу калорично јадење и се прави од кора (може да се користи и лиснато тесто) и со четири вида на филови: павлака (слатка павлака), рендани јаболка, мелени ореви и мак.
Традиционално прекмурска гибаница се прави на следниов начин: се подготвуваат сите состојки и потоа се става слој кора, па слој фил, додека не се направат осум кори (филовите се дуплираат). Потоа целата торта се прелива со уште еден слој на павлака и шеќер и се пече во рерна на 200°C. За подетално објаснување, погледнете го рецептот кој е на словенечки јазик.
Глиншчица

Глиншчица е поток во Словенија. Извира на источната падина на ридот Пештота (590 м) под населбата Тошко Чело и северно од долината Кучја. Потоа тече низ љубљанската населба Глиница (или Глинце), помеѓу населбите Камна Горица и Подутик, каде што го минува под камениот еднолачен мост Кавшек кој е нов мост за моторен сообраќај, накратко долж Патеката на сеќавањето и другарството, а потоа југозападно од ридот Рожник и низ населбата Рожна Долина пред да се влее во реката Градашчица во општината Вич. Поголемиот дел од нејзиниот долен тек низ Љубљана е канализиран.
1 Име
Името Глиншчица веројатно првично било Глиница, од кое потекнуваат имињата на љубљанските населби Глиница и Глинце, по што повторно било изведено името Глиншчица од населбата. Во секој случај, и името на потокот и името на населбата се изведени од заедничката именка ''глина.''
2 Историја
Сведоштва наведуваат дека потокот Глиншчица бил затруен од истекување од Големата Брезарова Јама, и течел црвен од крв по масакрот на воените заробеници по Втората светска војна во долината Кучја.
Цветко Рулески

Цветко Рулески — педагог и публицист.
1 Животопис
Рулески е роден во село Обршани на 4 февруари 1941 година. Основно образование завршил во родното место, а Учителска школа во Битола. Филозофски факултет група Македонски јазик завршил во Скопје.
Во почетокот работел како просветен работник, а од 1979 година се вработил во Министерството за одбрана, Подрачна единица во Прилеп каде работел до неговото пензионирање во 2003 година.
2 Дела
Рулески ги објавил следниве книги: *2005 – Фудбалски клуб Партизан Обршани 1957–2005 година
*2015 – Обршани – Корени дамнини
*2021 – Манастир „Свети вмч. Георгиј“ - Пашино Рувци
Межа

Межа ( |Meža) е река во Словенија, во словенечкиот дел на Корушка. Межа е притока на реката Драва.
Реката Мeжа е долга 43 километри. Реката извира во планините Караванки, во близина на словенечко - австриската граница. Во првата половина од својот тек, таа е брза, планинска река која тече во правецот југозапад-североисток.
Под западниот дел на Похорје, тече во правецот југоисток-северозапад низ долината и градовите Мислиња и Словењ Градец. Мислиња се влева во реката Межа, во близина на Дравоград, на само неколку километри од сливот на Межа и Драва. Во втората половина од својот тек свртува во правец запад-исток. Во овој дел од течението гради поширока долина и е побавна. Таму поминува и низ најголемата населба на своето течение, градот Равне на Корошкем. Во близина на устието на Межа, ја прима својата најголема притока, реката Мислиња, а километар понатаму се влева во реката Драва кај Дравоград.
Во текот на 80-тите години на 20 век, реката Межа станала позната како најзагадената река во Словенија. Денес состојбата на реката е многу подобра.
Гава

Гава (бислама: ''Gaua''), или порано познат како Санта Марија, е најголемиот и втор најнаселен од Бенксовите Острови во покраината Торба во северниот дел на Вануату . Островот зазема 342 км квадратни.
1 Географија
Гава е мета на чести земјотреси и циклони. Климата е влажна тропска; просечните годишни врнежи надминуваат 3500 mm. Има нерамен терен, кој достигнува до планината Гарат (797 m), врвот на активниот стратовулкан кој се наоѓа во центарот на островот. Неговата последна ерупција била во 2013 година. Вулканот има калдера од 6 × 9 km, во чии рамки се наоѓа езерото кратер, познато како езерото Летас, кое е најголемото езеро во Вануату. На исток од езерото се наоѓа водопадот Сири (пад од 120 m).
2 Демографија
Во 2009 година, островот имал население од 2.491 жители и годишна стапка на раст од 2,0 проценти. Жителите се расштркани по различните крајбрежни села на западната, јужната и североисточната страна на островот. На источната страна има неколку села со имигрантска заедница, чии членови потекнуваат од двата помали острови Мериг и Мерелава, кои се наоѓаат југоисточно од Гава. Најголемото село на Гауа е ''Џолап'' кој се наоѓа на западниот брег.
Покрај мверлапскиот, на Гава традиционално се зборуваат пет јазици: лаконски, олрат, короански, дорички и нумејски .
3 Економија
Животот на жителите на Гава се заснова на земјоделската економија која е традиционална низ цела Меланезија : комбинација од риболов и хортикултура. Нивниот главен извоз е копра и какао .
Островот го опслужува аеродромот Гава, кој се наоѓа во североисточниот дел на островот.
4 Историја
Гава првпат бил забележан од Европејците за време на шпанската експедиција на Педро Фернандез де Кирос, од 25 до 29 април 1606 година. Името на островот тогаш било наведено како ''Санта Марија'' .
5 Галерија
Навасана

Навасана (санскрит: नावासन), Наукасана, поза на брод или Парипурна Навасана (|परिपूर्णनावासन; IAST: ''парипурнанавасана'' „Целосна поза на брод“) е седечка асана во модерната јога како вежба.
1 Етимологија и потекло
Името доаѓа од санскритските зборови परिपूर्ण парипурна, што значи „полна“, नाव ''нава'' што значи „брод“ и आसन ''асана'' што значи „држење“ или „седиште“.
Позата била илустрирана во 19 век, ''Сритатваниди,'' под името ''Наукасана'', што исто така значи поза на брод.
2 Опис
Се пристапува кон оваа поза од позиција на седење, колената се свиткуваат, а тежиштето се поместува наназад сè додека стапалата не се подигнат од земјата. Во финалната поза, телото е избалансирано на седечките коски, без да се потпира директно наназад кон опашката. 'Рбетот останува издолжен, што овозможува проширување и подигнување на градниот кош.
Подготвителните пози за Навасана ги вклучуваат стоечките пози Уткатасана и Утанасана и седечката поза ''Дандасана''.
3 Варијации
Варијациите ја вклучуваат полесната ''Арда Навасана'' (|अर्धनावासन "Поза на полу брод") со полуподигнати стапала и тело. Потешката ''Убаја Падангустхасана'' ги користи двете раце кои ги фаќаат прстите на стапалата или глуждовите.
Емерик

Емерик, познати и како Имре (|Imre, |Emerik, |Imrich; 117430 November 1204), бил крал на Унгарија и Хрватска помеѓу 1196 и 1204. Во 1184, неговиот татко, Бела III, наредил тој да биде крунисан за крал, и го назначил за владетел на Хрватска и Далмација околу 1195. Емерик се искачил на тронот по смртта на неговиот татко. Во првите четири години од неговото владеење, се борел со својот бунтовен брат, Андреј, кој го принудил да го направил владетел на Хрватска и Далмација како апанажа.
Емерик соработувал со Светата Столица против Босанската црква, која Католичката црква ја сметала за еретичка. Искористувајќи ги борбите за престолот, Емерик ја проширил својата власт над Србија. Не успеал да ја спречи Венецијанската Република, која била потпомогната од крстоносците од Четвртиот крстоносен поход, да го заземе Задар во 1202. Тој исто така не можел да го попречи подемот на Бугарија по јужните граници на неговото кралство. Емерик бил првиот унгарски монарх кој ги користел „арпадовите ленти“ како свој грб и првиот кој ја усвоил титулата крал на Србија. Пред својата смрт, Емерик го крунисал за крал својот четиригодишен син, Ладислав III.
Робова фонтана

Робовата фонтана или Фонтаната на трите реки — најпознатата љубљанска фонтана направена од бел мермер, дело na скулпторот Франческо Роба од 1751 година. Франческо за малку ќе банкротирал поради долгиот процес и скапите материјали. Фонтаната ги олицетворува трите карњолски реки, Сава, Крка и Љубљаница. Фонтаната денес стои пред Градското собрание - Магистратот (седиштето на градоначалникот на Љубљана) во стара Љубљана.
1 Потекло
Настанала по углед на римските фонтани, особено фонтаната пред Пантеон и фонтаната на Џанлоренцо Бернини, која стои на Пјаца Навона во Рим - ова е фонтаната на четирите светски реки (Дунав, Нил, Ганг и Ла Плата). Тие ги обележалe 4-те дотогаш познати континенти. Над таа фонтана се наоѓа египетски обелиск, кој Бернини го поставил на барање на папата Инокентиј X. Така, Франческо Роба издлабил имитација на обелиск на средината на самата фонтана.
За разлика од Бернини, персонификацијата на реките се помали и во повеќе статични пози. Бернини ги персонифицирал своите реки со моќни и големи фигури, украсени со соодветна биолошка средина. Разликата се должи и на различната уметничка ера. Робовата фонтана веќе преминувала во рококо и била изградена 100 години подоцна од онаа на Бернини.
2 Обнова и замена со реплика
Робовата фонтана била обновувана неколку пати, особено по земјотресот во 1895 г. кога словенечкиот архитект Јоже Плечник додал скали. Последното реновирање било долготрајно, од 1979 г. до 2006 г, кога оригиналот беше демонтиран и пренесен во Народната галерија, а на истото место беше поставена реплика со иста големина и материјал.
3 Галерија
Тримерна форма на хелиум

Тримерна форма на хелиум (или трихелиум ) е слабо врзана молекула која се состои од три атоми на хелиум. Силите на Ван дер Валс ги поврзуваат атомите заедно. Комбинацијата од три атоми е многу постабилна од дво-атомниот димер на хелиум. Комбинацијата од три атоми на атоми на хелиум-4 е состојба на Ефимов. Се предвидува дека хелиум-3 ќе формира тример, иако димерите во основната состојба кои содржат хелиум-3 се целосно нестабилни.
Молекулите на тример на хелиум се добиени со проширување на ладен гас со хелиум од млазницата во вакумска комора. Таквата поставеност, исто така, создава димер на хелиум и други кластери на атоми на хелиум. Постоењето на молекулата било докажано со дифракција на матерен бран преку дифракциона решетка. Својствата на молекулите може да се откријат со снимка од Кулонова експлозија. Во овој процес, ласерот ги јонизира сите три атоми истовремено, кои потоа летаат еден од друг поради електростатско одбивање и се детектираат.
Тримерот за хелиум е голем, има повеќе од 100Å, што е дури и поголемо од димерот на хелиум. Атомите не се распоредени во рамностран триаголник, туку формираат случајни триаголници.
Интератомско куломбиско распаѓање може да се случи кога еден атом е јонизиран и возбуден. Може да пренесе енергија на друг атом во тримерот, иако тие се одвоени. Сепак, ова е многу поверојатно да се случи кога атомите се блиску еден до друг, па така меѓуатомските растојанија измерени со ова варираат со половина полна висина од 3,3 до 12Å. Предвиденото средно растојание за меѓуатомско кулумбиско распаѓање во <sup>4</sup>He <sub>3</sub> е 10,4Å. За <sup>3</sup>He<sup>4</sup>He<sub>2</sub> ова растојание е уште поголемо на 20,5Å.
1 Поврзано
*
Анахата

Анахата (|अनाहत, превод „неповредена, неизвалкана“) или срцева чакра — четвртата основна чакра според традицијата на хинду тантризмот. Симболично е прикажан како зелен лотос со дванаесет ливчиња. Се верува дека местоположбата на оваа чакра во телото е во средишниот дел на 'рбетниот столб веднаш зад срцето.
На санскритски, ''анахата'' значи „неповреден, неудрен и непобедлив“. ''Анахата Над'' се однесува на ведскиот концепт ''на неодѕвонет звук'' (звукот на небесното царство). Анахата е поврзана со рамнотежа, смиреност и спокојство.
1 Опис
1.1 Положба
Местоположбата на чакрата Анахата во телото е во средишниот дел на 'рбетниот столб во близина на срцето. ''Кшетрам'' или точката за активирање на површината се наоѓа на десниот дел од градниот кош.
1.2 Матрици
Секоја од дванаесетте ливчиња е испишана со согласка или матрица на писмото деванагари што се изговараат како мантри. Гледано од лево кон десно:
Бр., Матрица, Согласка, Согласка на санскритски, Опис, Реф.
1, ''кам'', ка, क, заднонепчена согласка,
2, ''кхам'', кха, ख, преднонепчена согласка,
3, ''гам'', га, ग, заднонепчена согласка,
4, ''гхам'', гха, घ, заднонепчена согласка,
5, ''нгам'', на, ङ, заднонепчена согласка,
6, ''чам'', ца, च, палативна согласка,
7, ''чхам'', цха, छ, палативна согласка,
8, ''ѓам'', ѓа, ज, палативна согласка,
9, ''ѓхам'', ѓха, झ, палативна согласка,
10, ''нјам'', нја, ञ, палативна согласка,
11, ''там'', та, ट, забна согласка,
12, ''тхам'', тха, ठ, забна согласка,
2 Асоцијации со телото
Поради поврзаноста со ''допирот'' (осетот) и ''постапките,'' поврзана е со кожата и рацете. Во ендокриниот систем, се вели дека Анахата е поврзана со тимусот.
3 Алтернативни имиња
* Во тантра : ''Анахата-Пури'', ''Двадаша'', ''Двадашадала'', ''Х'идајамбоја'', ''Хридабја'', ''Хридамбоја'', ''Хридамбуја'''',''''Хридаја'''',''''Хридаја Камала'', ''Хридајабја'', ''Хридамбаја'', ''Хридајасарасидја'', ''Хридајаритхаритка'', ''рицароруха'', ''Падма-Сундара'''',''''Сурјасангкјадала'' .
* Во ведите (доцните упанишади ): ''Двадашара чакра'', ''четврта чакра'', ''Хридаја чакра''
4 Поврзано
* Душа
* Џива
* Срце
* Свест
Алелуја (јадење)

Алелуја — словенечка велигденска посна чорба направена од сушена кора од репка.
Направена е во 17-от век како спомен на една голема глад од доцниот среден век. Како датум се споменува 1472 година (недостигот на храна во Љубљана и околината бил последица на турската опсада), како и во 1592 година (во Карањска) и во 1817 година. Според друго толкување, тоа би требало да биде само сеќавање на Христовото страдање.
Дури и пред Втората светска војна јадењето било присутно на земјоделските имоти. Се готвело во Горењска, дел од Долењска, Церкљанска и централна Словенија и има неколку варијанти. Подготвувајќи го луѓето користеле остатоци (лушпи и водата во која се варела шунката).
Иван Врховник во својата историја на Трновската парохија напишал дека Трновчани и Краковчани го знаат јадењето под три имиња: алелуја, олупки и лакота. На љубљанскиот пазар се продавале сушени кори од цвекло.
1 Подготовка
Исушените (може и чадените) кори од репка се варат додека не омекнат, се сечкаат, бланшираат и се варат со компири. Може да се попрска и со брашно (или лебни трошки).
2 Изложби и фестивали
Корите кои се сушат на јаже биле дел од една од изложбите во Градскиот музеј во Идрија. Јадењето било претставено на изложбата на велигденски честитки во 2017 година во холот на Градската куќа во Крањ.
Мерелава

Мерелава или Мере Лава е остров во Бенксовите Острови во покраината Торба во северниот дел на Вануату .
1 Географија
Мерелава се наоѓа во југоисточниот дел на архипелагот во близина на Мота и Мериг. Мерелава бил позната и како ''Ѕвезден Остров'' . Се наоѓа на околу источно од Гава .
Мерелава е речиси кружен вулкански остров со дијаметар од речиси 4,5 км и површина од 18 км <sup>2</sup> . Формиран е од базалтниот стратовулкан, кој достигнува до планината Теу, наречена и ''Ѕвезден врв'', височина од 883 m надморска височина.
Главното село е Тесмет на западниот брег на островот. Други села, почнувајќи во насока на стрелките на часовникот кај Тесмет, се Леветмисе (северозападно), Леквеал (северно), Леветнеак (североисток) и Аот (југоисточно, второ по големина).
2 Историја
Мерелава првпат бил забележан од Европејците за време на шпанската експедиција на Педро Фернандез де Кирос, од 25 до 29 април 1606 година. Името на островот тогаш било наведено како ''Сан Маркос''.
Мерелава, наводно, била видена како пуши кога првпат ја сретнал Квирос.
3 Население и јазик
Островот има околу 650 жители. Сите тие зборуваат океански јазик познат како ''мверлапски'' .
4 Библиографија
**
Вануа Лава

Вануа Лава е втор по големина остров во Банксовите Острови, во покраината Торба во Вануату, веднаш за островот Гава.
Се наоѓа на околу 120 км северно од Еспириту Санто и северно од Гава.
1 Име
Името ''Вануа Лава'' потекнуваа мотанскиот јазик, кој се користел како главен јазик на Меланезиската мисија . Локално, островот се нарекува ''Вонолав'', ''Вунулава'' и ''Вунулав''. Мвотлапците го именуваат како Апнолап. Сите овие значат „голема земја“.
2 Историја
Вануа Лава првпат ја виделе Европејците за време на шпанската експедиција на Педро Фернандез де Кирос од 25 до 29 април 1606 година. Името на островот тогаш било наведено како ''Портал де Белен''.
Вануа Лава првпат била истражена од новозеландскиот бискуп, Џорџ Август Селвин, во 1859 година. Депозитите на сулфур на планината Суретамат своевремено ги работеле една француска компанија. Копра е главен производ за извоз.
3 Географија
Островот е долг околу 25 км север-југ и 20 км од исток кон запад. Има површина од 314 km². Главниот град на покраината Торба, Сола, се наоѓа на источната страна на островот, на Порт Патесон.
Највисоката надморска височина на островот е . Планината Суретамат (од Мота ), позната и како Суретимијат или Серетимат и Сереама, која е висока ), е активен вулкан: неговата последна голема ерупција била во 1965 година. Островот има две природни пристаништа, Порт Патесон на исток и заливот Вуреас на југозапад. На исток од островот се наоѓаат островчињата Квакеја и Равенга . Заливот Водопад се наоѓа на западната страна на островот.
4 Население и јазици
Населението на Вануа Лава броело 2.623 на пописот во 2009 година.
Вануа Лава е дом на четири староседелски јазици: вурески јазик, со околу 2000 говорници; верански јазик, со 500; и два јазици при умирање, мвесенски јазик, со 10 говорители, и лемерички јазик, со само 2 живи говорители. Други јазици на островот, кои ги зборуваат мигрантските заедници, вклучуваат мвотлапски (на североисточниот брег) и мотански јазик (на исток). Јазикот што најчесто се зборува во Сола, административната престолнина, каде што се среќаваат луѓе од различно јазично потекло, е бислама .
5 Транспорт
На островот има аеродром ( ИАТА код ''SLH'' ), до кој Ер Вануату лета три пати неделно. Има еден пат на островот, но малку возила.
Lavandula canariensis

''Lavandula canariensis'' (заедничко име, лаванда од Канарските острови ) е вид на цветни растенија од фамилијата Lamiaceae, нативно на Канарските Острови. За прв пат била опишана од Филип Милер во 1768 година.
1 Опис
''Lavandula canariensis'' е дрвенеста, зимзелена грмушка. Листовите се двојни, јако зелени, и покриени со фини влакненца. Цветовите се појавуваат во шилци, се со сина боја и миризливи, отворајќи се од темно виолетови пупки и се носени на разгранети стебла во лето.
Echium leucophaeum

''Echium leucophaeum'' е вид на цветни растенија од фамилијата Boraginaceae. Ендемичен е на Канарските Острови, каде што е ограничен на островот Тенерифе. <ref>Manuel Arechavaleta, S. Rodríguez, Nieves Zurita, A. García (Hrsg.): '''' (''List of Forest Species of the Canary Islands''). 2009. Gobierno de Canarias, p. 151 Неговото име на шпански е ''taginaste de Anaga''. Специфичното име ''leucophaeum'' е од грчки и значи „сивкасто бело“.
1 Опис
Тоа е силно разгранета дрвенеста грмушка, со просечна висина 120 цм, максимална висина 200 цм. Листовите се кожести и во облик на копје. Нејзините цветови се бели до розево бели, сместени во средно големи соцветија.
Фриц Хофман (хемичар)

Фриц Хофман (Фридрих Карл Алберт) (2 ноември 1866 година во Келеда – 22 октомври 1956 година во Хановер) бил германски органски хемичар кој прв синтетизирал синтетичка гума .
Фриц Хофман студирал хемија во Росток. На 12 септември 1909 година поднел патент за производство на првата синтетичка гума во светот.
1 Почести
* Во 1912 година, Фриц Хофман го добил медалот Емил Фишер од Германското хемиско друштво за неговото истражување на синтетичка гума.
2 Поврзано
* Сергеј Васиљевич Лебедев
Студенец (Љубљана)

Студенец (во постарите извори ''Калтенбрун'' е поранешна независна населба во југоисточниот дел на главниот град Љубљана во централна Словенија. Припаѓа на градската општина Љубљана. Тој е дел од традиционалниот регион Горењска и е вклучен со остатокот од општината во Среднословенечки статистички регион.
1 Географија
Студенец е населба која се простира покрај тераса северно од реката Љубљаница. Почвата е направена од чакал. Куќите се протегаат покрај патот од Љубљана до Залог и на брегот под патот кон Љубљаница.
2 Име
На локалниот дијалект, името е изведено од словенечката заедничка именка ''студенец'' „мал извор“, што се однесува на локална геолошка карактеристика. Во овој случај, името произлегува од извор кој се наоѓа покрај патот во населбата. Во минатото германското име било ''Студенц''.
3 Историја
За време на изградбата на Австриската јужна железница, во Студенец биле откриени артефакти од културата на Урнфилд, кои сведочеле за рано населување на областа. Во првата половина на XVI век, во Студенец стоел окружен совет со шест сали кои припаѓале на помалото благородништво. Во 1875 година, на иницијатива на лекарот Карел Блејвеис (1834–1909), Карњското собрание ја купил менажеријата Криспер во јужниот дел на Студенец со цел да се изгради психијатриска болница. Изградбата започнала во 1881 година, а во 1887 година на комплексот биле додадени две дополнителни трикатни згради. На 12 септември 1933 година се урнал патнички авион во Студенец при што загинале осум патници; настанот се одбележал со плакета. Студенец бил припоен кон градот Љубљана во 1982 година, со што го прекинала своето постоење како независна населба.
4 Значајни луѓе
Значајни луѓе кои биле родени или живееле во Студенец вклучуваат:
* Виктор Коцијанчич (1901–1944), лекар и новинар
Обердраубург

Обердраубург е пазарен град во областа Шпитал ан дер Драу на западниот раб на австриската држава Корушка.
1 Географија
Обердраубург се наоѓа во близина на ''Кернтнер Тор'' (Каринтската порта), тесно место во долината Драва помеѓу Галталските Алпи на јужната страна и групата Кројцек од масивот Хохе Тауерн на северната страна, каде што реката ја преминува границата од Источен Тирол до Корушка. Градот се наоѓа околу 20 километри источно од Лиенц ; на запад ја дели својата граница со тиролската општина Николсдорф. Општинската област ги опфаќа катастарските заедници Флашберг и Цвикенберг.
Обердраубург се наоѓа на автопатот Драутал-Страсе што се протега од Спитал ан дер Драу до Лиенц. Овде се разгранува автопатот ''Плукенпрас штрасе 110'', кој води преку планинскиот премин Галиберг Седл до Кутшах-Маутен во долината Гејл. Железнички транспорт е достапен на станицата Обердраубург на линијата Драуталбан (Железничка долина Драва).
Името на градот одговара со градот Дравоград во Словенија, каде што Драва ја преминува границата од Корушка до историскиот регион Штаерска.
2 Историја
Археолошките наоди укажуваат на континуирано населување на областа низ келтско и римско време. Замокот Обердраубург за првпат бил споменат во 1240 година како имот на војводата од Корушка Бернхард фон Спанхајм. За време на 13 век се појавила населба под замокот во близина на разгранокот на патот Гејлберг Седл.
Во 1292 година, Обердраубург бил држен од куќата на Мајнхардинер во Горица во Лиенц. Во 1308 година се јавила како феуд на Салцбуршката архиепископија. Таа добила пазарни права во 1325 година и дополнително имала корист од неговата погодна локација на раскрсницата. Од 1385 година ги држеле грофовите од Ортенбург, а со поседите на Ортенбург го наследил грофот Херман II од Цеље во 1418 година. По смртта на внукот на Херман, грофот Улрих II од Цеље во 1456 година, преминало во австриската куќа на Хабсбург. Австрискиот надвојвода Фердинанд I му ги доделил имотите на својот благајник Габриел фон Саламанка во 1524 година.
3 Политика
Места во општинското собрание после локалните избори во 2015 година:
* Австриска народна партија (ÖVP): 7
* Социјалдемократска партија на Австрија (SPÖ): 4
*''Иницијатива Нагорна линија Обердраубург'' (Независна): 4
4 Збратимени градови
Обердраубург е збратимен со:
* Туркенфелд, Германија од 1990
* Сигна, Италија од 1996
* Палуца, Италија
5 Значајни луѓе
Значајни луѓе кои биле родени или живееле во Обердраубург:
* Фридрих Маркс (1830-1905), австриски писател и офицер
* Франц Јохум (роден 1944), политичар * Хелмут Маркс (1915–2002), скулптор
* Роланд Шварцл (роден 1980 година), олимписки спортист во атлетика